作者：王沂孙
词牌/韵律：庆宫春・高阳台

paragraphs: 明玉擎金，纤罗飘带，为君起舞回雪。
柔影参差，幽芳零乱，翠围腰瘦一捻。
岁华相误，记前度、湘皋怨别。
哀弦重听，都是凄凉，未须弹彻。
国香到此谁怜，烟冷沙昏，顿成愁绝。
花恼难禁，酒销欲尽，门外冰澌初结。
试招仙魄，怕今夜、瑶簪冻折。
携盘独出，空想咸阳，故宫落月。